62023CO0348_INF
Euroopa Kohtu (üheksas koda) 3. mai 2024. aasta määrus –BNP Paribas Bank Polska
(kohtuasi C‑348/23) (
1
)
Eelotsusetaotlus – Euroopa Kohtu kodukorra artikkel 99 – Vastus, mille võib selgelt tuletada kohtupraktikast – Tarbijakaitse – Direktiiv 93/13/EMÜ – Ebaõiglased tingimused tarbijalepingutes – Artikli 6 lõige 1 ja artikli 7 lõige 1 – Välisvaluutas antud hüpoteeklaen – Välisvaluuta konverteerimist puudutavad ebaõiglased tingimused – Lepingu tühisus – Õiguslikud tagajärjed – Edasilükkav tingimus – Tarbija tahteavaldus
Tarbijakaitse – Ebaõiglased tingimused tarbijalepingutes – Direktiiv 93/13 – Vahendid ebaõiglaste tingimuste seadmise lõpetamiseks – Hüpoteeklaenu leping – Leping, mis ei saa kehtima jääda pärast ebaõiglaste tingimuste kõrvalejätmist – Lepingu tühistamine – Riigisisese õiguse kohtulik tõlgendamine nii, et lepingu tühiseks tunnistamise õiguslikud tagajärjed sõltuvad edasilükkavast tingimusest, et tarbija esitab avalduse – Avaldus, mis väljendab tarbija vastuseisu tingimuse sissejätmisele ja mille kohaselt on ta teadlik asjaolust, et tingimuse tühisus toob kaasa lepingu tühistamise, tühistamise tagajärgedest, ning tema nõustumist sellega – Lubamatus
(Nõukogu direktiiv 93/13, artikli 6 lõige 1 ja artikli 7 lõige 1)
(vt punktid 32–35 ja resolutsioon)
Resolutsioon
Nõukogu 5. aprilli 1993. aasta direktiivi 93/13/EMÜ ebaõiglaste tingimuste kohta tarbijalepingutes, artikli 6 lõiget 1 ja artikli 7 lõiget 1,
tuleb tõlgendada nii, et
olukorras, kus krediidiasutus tühistab tarbijaga sõlmitud hüpoteeklaenulepingu tervenisti põhjusel, et pärast ebaõiglaste tingimuste väljajätmist ei saa see enam kehtida, on nende sätetega vastuolus riigisisese õiguse kohtulik tõlgendus, mille kohaselt selle lepingu tühisuse tuvastamisega seotud õiguslikud tagajärjed sõltuvad tervikuna edasilükkavast tingimusest, et nimetatud tarbija esitab riigisisesele kohtule avalduse, milles kinnitab esiteks, et ta ei nõustu selle tingimuse sissejätmisega, teiseks, et ta on ühelt poolt teadlik asjaolust, et nimetatud tingimuse tühisus toob kaasa hüpoteeklaenulepingu tühistamise ja teiselt poolt sellise tühistamise tagajärgedest, ning kolmandaks, et ta nõustub selle lepingu tühistamisega.
(
1
)	ELT C 321, 11.9.2023.